Spinazzola pelasi Italian maajoukkueessa ensimmäisen kerran maaliskuussa 2017 ystävyysottelussa Alankomaita vastaan. Kesän 2021 EM-kilpailuissa hän pelasi täydet minuutit Italian kahdessa ensimmäisessä alkulohko-ottelussa, kuten myös neljännesvälierässä levättyään välillä viimeisen alkulohko-ottelun. Puolivälierän Belgiaa vastaan hän joutui loukkaantumisen vuoksi jättämään kesken 79. minuutilla. Hän on pelannut kaikkiaan 18 maaottelua, joissa 14 kertaa avauskokoonpanossa.